11. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 45750/2874 της 30 Μαΐου/12 Ιουν. 1963 (ΦΕΚ Β΄ 259) Περί τροποποιήσεως και συμπληρώσεως της υπ’ αριθ. 251/1961 αποφάσεως «περί καθορισμού ωρών εργασίας του εν γένει προσωπικού ξενοδοχείων ύπνου». (Αναδημ. 23 Ιουλ. 1963 ΦΕΚ Β΄ 319). Έχοντες υπ’ όψιν: 1)Τας διατάξεις της παρ.1 του άρθρ.2 του Ν.Δ. 4020/59 «περί τροποποιήσεως και συμπληρώσεως ενίων διατάξεων εργατικών τινών Νόμων». 2)Την από 22.5.63 γνωμοδότησιν του εθνικού Γνωμοδοτικού Συμβουλίου Κοινωνικής Πολιτικής, αποφασίζομεν: Συμπληρούντες την υπ’ αριθ. 251/61 ημετέραν απόφασιν «περί καθορισμού ωρών εργασίας του εν γένει προσωπικού ξενοδοχείων ύπνου» ορίζομεν ότι: 1)Κατά την διάρκειαν της 8ώρου ημερησίας εργασίας του υπό του εδαφ. β΄ παρ.1 του άρθρ.1 του Ν.Δ. 1828/42 «περί τροποποιήσεως και συμπληρώσεως της ισχυούσης περί προσωπικού ξενοδοχείων ύπνου νομοθεσίας», οριζομένου κυρίως ξενοδοχειακού προσωπικού, (ήτοι, αρχιθυρωρούς, αρχιθαλαμηπόλους, θυρωρούς νυκτοφύλακας, εποπτρίας, θαλαμηπόλους, βοηθούς αυτών, σαλονιέρηδες, ιματιοφύλακας, γκρουμ, εξωτερικούς υπαλλήλους, επόπτας ταχυδρομείου, φροντιστάς, αποθηκαρίους,  αρχιτραπεζιέρηδες, τραπεζιέρηδες, μπάρμαν και μπουφετζήδες), επιτρέπεται μία διακοπή, μη δυναμένη να υπερβή κατ’ ανώτατον όριον τας 5 ώρας ημερησίως. 2)Εις περίπτωσιν συσσωρεύσεως εργασίας ή άλλης ανάγκης παρέχεται ευχέρεια εις τους εργοδότας (των ξενοδοχειακών επιχειρήσεων), όπως απασχολώσι το ως άνω κυρίως ξενοδοχειακόν προσωπικόν επί δίωρον κατ’ ανώτατον όριον ημερησίως πέραν του 8ώρου. Δια την ως άνω υπερωριακήν απασχόλησιν, η αναλογούσα αντιμισθία προσαυξάνεται δια μεν τας μέχρι 60 ώρας ετησίως κατά 25%,δια δε τας πέραν των 60 ωρών ετησίως κατά 50%. Προς διαπίστωσιν των πραγματοποιουμένων υπό του ως άνω προσωπικού υπερωριών, οι εργοδόται υποχρεούνται εις την τήρησιν ειδικού βιβλίου υπερωριών όπερ προ πάσης χρησιμοποιήσεως θα θεωρείται υπό της οικείας επιθεωρήσεως εργασίας και εν ελλείψει τοιαύτης υπό της οικείας Αστυνομικής Αρχής, εις ο, θα αναγράφωνται εις ειδικάς στήλας: α)το ονοματεπώνυμον του μισθωτού, β)η ημερομηνία πραγματοποιήσεως της υπερωριακής εργασίας, γ)ο αριθμός των πραγματοποιηθεισών υπερωριών, και δ)η υπογραφή του μισθωτού. Αι σελίδες του εν λόγω βιβλίου υπερωριών θα είναι ηριθμημέναι και ανά δύο θα φέρουν τον αυτόν αριθμόν θα τηρούνται εις διπλούν δια χημικού χάρτου (καρμπόν) και το έν αντίγραφον θα υποβάλλεται εις την οικείαν Επιθεώρησιν Εργασίας ή ελλείψει τοιαύτης εις την οικείαν Αστυνομικήν Αρχήν εις το τέλος εκάστου μηνός, εφ’ όσον κατά την διάρκεια τούτου επραγματοποιήθησαν υπερωρίαι. Το ως άνω βιβλίον δέον να είναι πάντοτε εις την διάθεσιν των αρμοδίων εποπτικών οργάνων προς έλεγχον. Των ως άνω διατάξεων εξαιρούνται: α)Οι μάγειροι και το λοιπόν προσωπικόν κουζίνας, ως διεπόμενοι υπό της υπ’ αριθ. 63323/61 αποφάσεως του Υπουργού Εργασίας «περί καθορισμού 8ώρου εργασίας εις το επί σχέσει εργασίας ιδιωτικού δικαίου, παρ’ οιωνδήποτε εργοδότη απασχολούμενον εν γένει προσωπικόν κουζίνας». β)Οι ζαχαροπλάσται και βοηθοί αυτών, ως και το εν εδάφ. γ΄ της παρ.1 του άρθρ.1 του ως άνω Ν.Δ. 1828/42 αναφερόμενον τεχνικόν και βοηθητικόν προσωπικόν των ξενοδοχείων ύπνου, ως διεπόμενον ως προς το ανώτατον όριον υπερωριακής απασχολήσεως και την διάρκειαν της μεσημβρινής διακοπής υπό των άρθρ.6 και 14 του Π.Δ. της 27/6. – 4/7/32 «περί κωδικοποιήσεως και συμπληρώσεως των περί οκταώρου εργασίας διατάξεων» και της υπερωριακής αμοιβής αυτών υπό του άρθρ. 8 του Ν.Δ. 4020/59, και (Αντί της σελ. 228,01) Σελ. 228,01(α) 227 – 067 Προσωπικό ξενοδοχείων 18.Ζ.γ.10-11 γ)Το εν εδαφ. α΄ παρ.1 του άρθρ.1 του Ν.Δ. 1828/42 οριζόμενον προσωπικόν Διευθύνσεως Γραφείων και διαχειρίσεως δι’ ο ισχύει το άρθρ.18 του Π.Δ. της 8/13.4.32 «περί κωδικοποιήσεως των διατάξεων των Νόμων περί χρονικών ορίων εργασίας εις τα καταστήματα κλπ.», ως προς τον αριθμόν των κατ’ έτος επιτρεπομένων υπερωριών και του άρθρ.8 του Ν.Δ. 4020/59 ως προς την προσαύξησιν της υπερωριακής αμοιβής. Η παρούσα δημοσιευθήτω δια της Εφημερίδος της Κυβερνήσεως. Σελ. 228,02(α) 227 – 068 18.Ζ.γ.11 Προσωπικό ξενοδοχείων 